***Ultraviolence*** je tretí štúdiový album americkej speváčky Lany Del Rey. 

Po prvýkrát spomenula názov albumu 4. decembra 2013 pri premiére muzikálu Tropico, kde hrá aj hlavnú rolu.

Skladby
-------

Vo februári 2013 vôbec po prvýkrát spomenula nejakú prácu na novom albume, no zatiaľ písala iba na textoch skladieb. Spomenula okrem iného skladbu "Black Beauty".

Okrem "Black Beauty" boli neskôr v roku 2013 nahraté ďalšie nové skladby. Niektoré sa objavili na internete, o iných je záznam v ASCAP 
(American society of composers, authors and publishers). Nahrávanie albumu pokračovalo v roku 2014 s producentom Danom Auerbachom.

### Normálna edícia

| # | Názov skladby | Zložil(i) | Dĺžka |
| --- | --- | --- | --- |
| 1. | „Cruel World"   | Lana Del Rey, Blake Stranathan | 6:38 |
| 2. | „Ultraviolence"   | Lana Del Rey, Dan Heath | 4:11 |
| 3. | „Shades of Cool"   | Lana Del Rey, Rick Nowels | 5:42 |
| 4. | „Brooklyn Baby"   | Lana Del Rey, Barrie O'Neill | 5:51 |
| 5. | „West Coast"   | Lana Del Rey, Rick Nowels | 4:17 |
| 6. | „Sad Girl"   | Lana Del Rey, Rick Nowels | 5:17 |
| 7. | „Pretty When You Cry"   | Blake Stranathan, Lana Del Rey | 3:54 |
| 8. | „Money Power Glory"   | Lana Del Rey, Greg Kurstin | 4:32 |
| 9. | „Fucked My Way Up to the Top"   | Lana Del Rey, Dan Heath | 3:32 |
| 10. | „Old Money"   | Lana Del Rey, Dan Heath | 4:31 |
| 11. | „The Other Woman"   | Jassie Mae Robinson | 3:01 |

### Edícia "Deluxe"

| # | Názov skladby | Zložil(i) | Dĺžka |
| --- | --- | --- | --- |
| 12. | „Black Beauty"   | Lana Del Rey, Rick Nowels | 5:14 |
| 13. | „Guns and Roses"   | Lana Del Rey, Rick Nowels | 4:30 |
| 14. | „Florida Kilos"   | Lana Del Rey, Dan Auerbach, Harmony Korine | 4:14 |

### Edícia iTunes "Deluxe"

| # | Názov skladby | Zložil(i) | Dĺžka |
| --- | --- | --- | --- |
| 15. | „Is This Happiness"   | Lana Del Rey, Rick Nowels | 3:44 |

Single
------

### West Coast

„West Coast" bolo vydané 14. apríla 2014 ako tzv. „leadsingle" albumu. Názov singlu potvrdila speváčka už 3. apríla. Skladba sa úspešne zaradila v rebríčkoch dvadsiatich krajín a v Spojených štátoch sa v debutovom týždni predalo viac než 120 000 kusov. V USA sa dokázala skladba držať v rebríčkoch dva týždne. Prvý týždeň na 17. mieste v Billboard Hot 100 a neskôr na 29. mieste v rebríčku US Adult Alternative Songs."

Hudobné video pre pieseň vyšlo 7. mája, deň pred tým sa na internete objavila demoverzia videa. 

### Shades of Cool

„Shades of Cool" vyšlo ako druhý singel 26. mája. Singel zožal menší úspech než "West Coast". „Shades of Cool" sa dostalo iba do rebríčkov desiatich krajín a aj to zväčša v horších pozíciach. V USA debutovalo na 79. priečke.

Video tohto singlu bolo robené na viac profesionálny štýl ako oficiálne video skladby West Coast.

„Shades of Cool" sa stretlo s pozitívnymi názormi od kritikov.

### Ultraviolence

„Ultraviolence" bol tretí a najmenej úspešný digitálny singel. Skladba vyšla 4. júna a dostala sa do rebríčkov iba v troch krajinách.

Kritiky tejto skladby boli zmiešané až negatívné. 

V skladbe „Ultraviolence" pokračuje Lana Del Rey v príbehu, o ktorom spievala v niektorých skladbách z albumu Sirens z roku 2006. V piesni je priama referencia na album, keď Del Rey spieva: "*I can hear sirens, sirens*"

### Brooklyn Baby

O štyri dni neskôr, 8. júna, vyšiel štvrtý a zatiaľ posledný singel „Brooklyn Baby." Brooklyn Baby sa zaradilo v rebríčkoch lepšie než predošlému singlu. V skladbe mal účinkovať aj zosnulý spevák Lou Reed, ktorý v deň ich prvého plánovaného stretnutia zomrel.

Komerčný úspech
---------------

Album zožal veľmi rýchlo predpokladaný úspech; prvý týždeň sa v USA predalo 182, 000 a celosvetovo okolo 800, 000 kusov. V júli už bol ohlásený predaj viac než jedného milióna kópii. 

Okrem iného bol album kritikmi veľmi dobre ohodnotený.

Referencie
----------

1. ↑  . Dostupné online.
2. ↑